ข้อบัญญัติกรุงเทพมหานครเรื่องกิจการที่เป็นอันตรายต่อสุขภาพพ.ศ. ๒๕๖๑ โดยที่เป็นการสมควรแก้ไขปรับปรุงข้อบัญญัติกรุงเทพมหานครว่าด้วยกิจการที่เป็นอันตรายต่อสุขภาพให้เหมาะสมยิ่งขึ้นอาศัยอำนาจตามความในมาตรา๓๒ มาตรา ๓๓ มาตรา ๕๔ มาตรา ๕๕ และมาตรา ๕๘ แห่งพระราชบัญญัติการสาธารณสุขพ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติการสาธารณสุข (ฉบับที่ ๓)พ.ศ. ๒๕๖๐ ประกอบกับมาตรา ๙๗ แห่งพระราชบัญญัติระเบียบบริหารราชการกรุงเทพมหานคร พ.ศ.๒๕๒๘ กรุงเทพมหานครโดยความเห็นชอบของสภากรุงเทพมหานคร จึงตราข้อบัญญัติกรุงเทพมหานครขึ้นไว้ดังต่อไปนี้ข้อ๑ ข้อบัญญัติกรุงเทพมหานครนี้เรียกว่า ข้อบัญญัติกรุงเทพมหานครเรื่อง กิจการที่เป็นอันตรายต่อสุขภาพ พ.ศ. ๒๕๖๑ข้อ ๒[๑] ข้อบัญญัติกรุงเทพมหานครนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิก๑. ข้อบัญญัติกรุงเทพมหานคร เรื่อง กิจการที่เป็นอันตรายต่อสุขภาพพ.ศ. ๒๕๔๔๒. ข้อบัญญัติกรุงเทพมหานคร เรื่องกิจการที่เป็นอันตรายต่อสุขภาพ (ฉบับที่ ๒) พ.ศ. ๒๕๔๖๓. ข้อบัญญัติกรุงเทพมหานคร เรื่องกิจการที่เป็นอันตรายต่อสุขภาพ (ฉบับที่ ๓) พ.ศ. ๒๕๔๘ข้อ๔ บรรดาข้อบัญญัติ ข้อบังคับ ระเบียบประกาศ หรือคำสั่งอื่นใดซึ่งขัดหรือแย้งในส่วนที่ข้อบัญญัติกรุงเทพมหานครนี้ได้ตราไว้แล้วให้ใช้ข้อบัญญัติกรุงเทพมหานครนี้แทนข้อ๕ ในข้อบัญญัติกรุงเทพมหานครนี้กิจการที่เป็นอันตรายต่อสุขภาพ หมายความว่า กิจการที่เป็นอันตรายต่อสุขภาพตามกฎหมายว่าด้วยการสาธารณสุขภายในเขตกรุงเทพมหานครที่อยู่ภายใต้บังคับตามข้อบัญญัติกรุงเทพมหานครนี้เจ้าพนักงานท้องถิ่น หมายความว่าผู้ว่าราชการกรุงเทพมหานครเจ้าพนักงานสาธารณสุข หมายความว่า เจ้าพนักงานซึ่งได้รับแต่งตั้งให้ปฏิบัติการตามพระราชบัญญัติการสาธารณสุขพ.ศ. ๒๕๓๕ข้อ๖ ให้ผู้ว่าราชการกรุงเทพมหานครรักษาการตามข้อบัญญัติกรุงเทพมหานครนี้และให้มีอำนาจออกข้อบังคับ ระเบียบ ประกาศ หรือคำสั่งอื่นใด เพื่อปฏิบัติการให้เป็นไปตามข้อบัญญัติกรุงเทพมหานครนี้หมวด ๑ประเภทกิจการที่ต้องมีการควบคุม ข้อ๗ ให้กิจการที่เป็นอันตรายต่อสุขภาพประเภทต่างๆ ดังต่อไปนี้เป็นกิจการซึ่งกำหนดให้ควบคุมในพื้นที่กรุงเทพมหานคร๑.กิจการที่เกี่ยวกับสัตว์เลี้ยง(๑)การเพาะพันธุ์ เลี้ยง และการอนุบาลสัตว์ทุกชนิด(๒)การประกอบกิจการเลี้ยง รวบรวมสัตว์ หรือธุรกิจอื่นใดอันมีลักษณะทำนองเดียวกันเพื่อให้ประชาชนเข้าชมหรือเพื่อประโยชน์ของกิจการนั้นทั้งนี้ไม่ว่าจะมีการเรียกเก็บค่าดูหรือค่าบริการในทางตรง หรือทางอ้อม หรือไม่ก็ตาม๒.กิจการที่เกี่ยวกับสัตว์และผลิตภัณฑ์(๑)การฆ่า หรือชำแหละสัตว์ ยกเว้นในสถานที่จำหน่ายอาหาร เร่ขาย หรือขายในตลาด(๒)การหมัก ฟอก ตาก หรือสะสมหนังสัตว์ ขนสัตว์(๓)การสะสมเขา กระดูก หรือชิ้นส่วนสัตว์ที่ยังมิได้แปรรูป(๔)การเคี่ยวหนัง เอ็น หรือไขสัตว์(๕) การผลิตสิ่งของเครื่องใช้หรือผลิตภัณฑ์อื่น ๆ จากเปลือกกระดอง กระดูก เขาหนัง ขนสัตว์หรือส่วนอื่น ๆ ของสัตว์ด้วยการต้ม นึ่ง ตาก เผาหรือกรรมวิธีใด ๆซึ่งมิใช่เพื่อเป็นอาหาร(๖)การผลิต โม่ ป่น บด ผสม บรรจุ สะสม หรือกระทำอื่นใดต่อสัตว์หรือพืช หรือส่วนหนึ่งส่วนใดของสัตว์หรือพืชเพื่อเป็นอาหารสัตว์หรือส่วนประกอบของอาหารสัตว์(๗)การผลิต แปรรูป สะสม หรือล้างครั่ง๓. กิจการที่เกี่ยวกับอาหาร เครื่องดื่ม น้ำดื่มยกเว้นในสถานที่จำหน่ายอาหาร การเร่ขาย การขายในตลาด และการผลิตเพื่อบริโภคในครัวเรือน(๑)การผลิต สะสม หรือแบ่งบรรจุ น้ำพริกแกง น้ำพริกปรุงสำเร็จ เต้าเจี้ยว ซีอิ๊ว น้ำจิ้มหรือซอสปรุงรสชนิดต่าง ๆ(๒) การผลิต สะสม หรือแบ่งบรรจุ อาหารหมัก ดอง จากสัตว์ได้แก่ ปลาร้า ปลาเจ่า กุ้งเจ่า ปลาส้ม ปลาจ่อม แหนม หม่ำ ไส้กรอก กะปิน้ำปลา หอยดอง น้ำเคย น้ำบูดู ไตปลา หรือผลิตภัณฑ์อื่น ๆ ที่คล้ายคลึงกัน(๓)การผลิต สะสม หรือแบ่งบรรจุ อาหารหมัก ดอง แช่อิ่ม จากผัก ผลไม้ หรือพืชอย่างอื่น(๔)การผลิต สะสม หรือแบ่งบรรจุ อาหารจากพืชหรือสัตว์โดยการตาก บด นึ่ง ต้ม ตุ๋นเคี่ยว กวน ฉาบ ทอด อบ รมควัน ปิ้ง ย่าง เผา หรือวิธีอื่นใด(๕)การผลิต สะสม หรือแบ่งบรรจุลูกชิ้น(๖) การผลิต สะสม หรือแบ่งบรรจุ เส้นหมี่ ขนมจีน ก๋วยเตี๋ยวเต้าฮวย เต้าหู้ วุ้นเส้น เกี้ยมอี๋ เนื้อสัตว์เทียมหรือผลิตภัณฑ์อื่น ๆ ที่คล้ายคลึงกัน(๗)การผลิตบะหมี่ มักกะโรนี สปาเกตตี้ พาสตา หรือผลิตภัณฑ์อื่น ๆ ที่คล้ายคลึงกัน(๘)การผลิต ขนมปังสด ขนมปังแห้ง จันอับ ขนมเปี๊ยะ ขนมอบอื่น ๆ(๙)การผลิต สะสม หรือแบ่งบรรจุ น้ำนม หรือผลิตภัณฑ์จากน้ำนมสัตว์(๑๐)การผลิต สะสม หรือแบ่งบรรจุ เนย เนยเทียม เนยผสม ผลิตภัณฑ์เนย ผลิตภัณฑ์เนยเทียมและผลิตภัณฑ์เนยผสม(๑๑)การผลิตไอศกรีม(๑๒)การคั่ว สะสม หรือแบ่งบรรจุกาแฟ(๑๓)การผลิต สะสม หรือแบ่งบรรจุ ใบชาแห้ง ชาผง หรือเครื่องดื่มชนิดผงอื่น ๆ(๑๔)การผลิต สะสม หรือแบ่งบรรจุ เอทิลแอลกอฮอล์ สุรา เบียร์ ไวน์ น้ำส้มสายชู ข้าวหมากน้ำตาลเมา(๑๕)การผลิตน้ำกลั่น น้ำบริโภค น้ำดื่มจากเครื่องจำหน่ายอัตโนมัติ(๑๖)การผลิต สะสม แบ่งบรรจุ หรือขนส่งน้ำแข็ง(๑๗)การผลิต สะสม หรือแบ่งบรรจุ น้ำอัดลม น้ำหวาน น้ำโซดา น้ำจากพืช ผัก ผลไม้เครื่องดื่มชนิดต่าง ๆ บรรจุกระป๋อง ขวดหรือภาชนะอื่นใด(๑๘)การผลิต สะสม หรือแบ่งบรรจุ อาหารบรรจุกระป๋อง ขวด หรือภาชนะอื่นใด(๑๙)การผลิต สะสม หรือแบ่งบรรจุ ผงชูรส หรือสารปรุงแต่งอาหาร(๒๐)การผลิต สะสม หรือแบ่งบรรจุ น้ำตาล น้ำเชื่อม(๒๑)การผลิต สะสม หรือแบ่งบรรจุแบะแซ(๒๒)การแกะ ตัดแต่ง ล้างสัตว์น้ำ ที่ไม่ใช่เป็นส่วนหนึ่งของกิจการห้องเย็น(๒๓)การประกอบกิจการห้องเย็นแช่แข็งอาหาร(๒๔)การเก็บ การถนอมอาหารด้วยเครื่องจักร๔.กิจการที่เกี่ยวกับยา เวชภัณฑ์ อุปกรณ์การแพทย์ เครื่องสำอาง ผลิตภัณฑ์ทำความสะอาด(๑)การผลิต โม่ บด ผสม หรือบรรจุยา(๒)การผลิต บรรจุยาสีฟัน แชมพู ผ้าเย็น กระดาษเย็น เครื่องสำอาง รวมทั้งสบู่ที่ใช้กับร่างกาย(๓)การผลิต บรรจุสำลี ผลิตภัณฑ์จากสำลี(๔)การผลิตผ้าพันแผล ผ้าปิดแผล ผ้าอนามัย ผ้าอ้อมสำเร็จรูป(๕)การผลิตผงซักฟอก สบู่ น้ำยาทำความสะอาด หรือผลิตภัณฑ์ทำความสะอาดต่าง ๆ๕.กิจการที่เกี่ยวกับการเกษตร(๑)การผลิต สะสม หรือแบ่งบรรจุน้ำมันจากพืช(๒)การล้าง อบ รม หรือสะสมยางดิบ(๓) การผลิต หรือแบ่งบรรจุแป้งมันสำปะหลัง แป้งสาคูแป้งจากพืช หรือแป้งอื่น ๆ ในทำนองเดียวกัน(๔)การสีข้าว นวดข้าวด้วยเครื่องจักร หรือแบ่งบรรจุข้าวด้วยวิธีใด ๆ ก็ตาม(๕)การผลิตยาสูบ(๖)การขัด กะเทาะ หรือบดเมล็ดพืช(๗)การผลิต สะสม หรือแบ่งบรรจุปุ๋ยหรือวัสดุที่นำไปผลิตปุ๋ย(๘)การผลิตเส้นใยจากพืช(๙)การตาก สะสม ขนถ่ายผลิตผลของมันสำปะหลัง ข้าวเปลือก อ้อย ข้าวโพด๖.กิจการที่เกี่ยวกับโลหะหรือแร่(๑)การผลิตภาชนะ เครื่องประดับ เครื่องมือ อุปกรณ์ หรือเครื่องใช้ต่าง ๆ ด้วยโลหะหรือแร่(๒)การถลุงแร่ การหลอม หรือหล่อโลหะทุกชนิด ยกเว้นกิจการที่ได้รับใบอนุญาตใน ๖ (๑)(๓) การกลึง เจาะ เชื่อม ตี ตัด ประสาน รีดหรืออัดโลหะด้วยเครื่องจักร หรือก๊าซ หรือไฟฟ้ายกเว้นกิจการที่ได้รับใบอนุญาตใน ๖ (๑)(๔) การเคลือบ ชุบโลหะด้วยตะกั่ว สังกะสี ดีบุก โครเมียมนิกเกิล หรือโลหะอื่นใด ยกเว้นกิจการที่ได้รับใบอนุญาตใน ๖ (๑)(๕) การขัด ล้างโลหะด้วยเครื่องจักร หรือสารเคมี ยกเว้นกิจการที่ได้รับใบอนุญาตใน ๖ (๑)(๖)การทำเหมืองแร่ สะสม แยก คัดเลือก หรือล้างแร่๗.กิจการที่เกี่ยวกับยานยนต์ เครื่องจักรหรือเครื่องกล(๑)การต่อ ประกอบ เคาะ ปะผุ พ่นสี หรือพ่นสารกันสนิมยานยนต์(๒)การผลิตยานยนต์ เครื่องจักร หรือเครื่องกล(๓) การซ่อม การปรับแต่งเครื่องยนต์ เครื่องจักร เครื่องกลระบบไฟฟ้า ระบบปรับอากาศหรืออุปกรณ์ที่เป็นส่วนประกอบของยานยนต์เครื่องจักร หรือเครื่องกล(๔)การประกอบธุรกิจเกี่ยวกับยานยนต์ เครื่องจักรหรือเครื่องกล ซึ่งมีไว้บริการหรือจำหน่ายและในการประกอบธุรกิจนั้นมีการซ่อมหรือปรับปรุงยานยนต์เครื่องจักรหรือเครื่องกลดังกล่าวด้วย(๕)การล้าง ขัดสี เคลือบสี หรืออัดฉีดยานยนต์(๖)การผลิต สะสม จำหน่าย ซ่อม หรืออัดแบตเตอรี่(๗)การจำหน่าย ซ่อม ปะ เชื่อมยางยานยนต์ หรือตั้งศูนย์ถ่วงล้อ(๘)การผลิต ซ่อม ประกอบ หรืออัดผ้าเบรก ผ้าคลัตช์(๙)การสะสม การซ่อมเครื่องกล เครื่องจักรเก่าหรืออุปกรณ์ที่เป็นส่วนประกอบของยานยนต์เครื่องจักร หรือเครื่องกลเก่า๘.กิจการที่เกี่ยวกับไม้หรือกระดาษ(๑)การผลิตไม้ขีดไฟ(๒)การเลื่อย ซอย ขัด ไส เจาะ ขุดร่อง ทำคิ้ว หรือตัดไม้ด้วยเครื่องจักร(๓)การผลิต พ่น ทาสารเคลือบเงา หรือสี แต่งสำเร็จสิ่งของเครื่องใช้ หรือผลิตภัณฑ์จากไม้หวาย ชานอ้อย(๔)การอบไม้(๕)การผลิต สะสม แบ่งบรรจุธูป(๖)การผลิตสิ่งของ เครื่องใช้ เครื่องเขียน หรือผลิตภัณฑ์อื่นใดด้วยกระดาษ(๗)การผลิตกระดาษชนิดต่าง ๆ(๘)การเผาถ่าน หรือสะสมถ่าน๙.กิจการที่เกี่ยวกับการบริการ(๑)การประกอบกิจการสปาเว้นแต่เป็นการให้บริการในสถานพยาบาลตามกฎหมายว่าด้วยสถานพยาบาลหรือในสถานประกอบการเพื่อสุขภาพตามกฎหมายว่าด้วยสถานประกอบการเพื่อสุขภาพ(๒)การประกอบกิจการอาบ อบ นวด(๓)การประกอบกิจการนวดเพื่อสุขภาพ เว้นแต่เป็นการให้บริการในสถานพยาบาลตามกฎหมายว่าด้วยสถานพยาบาลหรือในสถานประกอบการเพื่อสุขภาพตามกฎหมายว่าด้วยสถานประกอบการเพื่อสุขภาพ(๔)การประกอบกิจการสถานที่อาบน้ำ อบไอน้ำ อบสมุนไพรเว้นแต่เป็นการให้บริการในสถานพยาบาลตามกฎหมายว่าด้วยสถานพยาบาลหรือในสถานประกอบการเพื่อสุขภาพตามกฎหมายว่าด้วยสถานประกอบการเพื่อสุขภาพ(๕) การประกอบกิจการโรงแรมสถานที่พักที่มิใช่โรงแรมที่จัดไว้เพื่อให้บริการพักชั่วคราวสำหรับคนเดินทางหรือบุคคลอื่นใดโดยมีค่าตอบแทนหรือกิจการอื่นในทำนองเดียวกัน(๖)การประกอบกิจการหอพัก อาคารชุดให้เช่า ห้องเช่า หรือห้องแบ่งเช่าหรือกิจการอื่นในทำนองเดียวกัน(๗)การประกอบกิจการโรงมหรสพ(๘) การจัดให้มีมหรสพ การแสดงดนตรี เต้นรำ รำวง รองเง็งดิสโกเทก คาราโอเกะหรือตู้เพลง หรือการแสดงอื่น ๆ ในทำนองเดียวกัน(๙)การประกอบกิจการสระว่ายน้ำ หรือกิจการอื่น ๆ ในทำนองเดียวกัน เว้นแต่เป็นการให้บริการที่ได้รับใบอนุญาตใน๙ (๑)(๑๐) การประกอบกิจการการเล่นสเกต หรือโรลเลอร์เบลดหรือการเล่นอื่น ๆ ในทำนองเดียวกัน(๑๑)การประกอบกิจการเสริมสวย หรือแต่งผม เว้นแต่กิจการที่อยู่ในบังคับตามกฎหมายว่าด้วยการประกอบวิชาชีพเวชกรรม หรือในสถานประกอบการเพื่อสุขภาพตามกฎหมายว่าด้วยสถานประกอบการเพื่อสุขภาพ(๑๒)การประกอบกิจการสถานที่ออกกำลังกาย(๑๓)การประกอบกิจการให้บริการควบคุมน้ำหนัก(๑๔)การประกอบกิจการสวนสนุก โบว์ลิ่ง หรือตู้เกม(๑๕)การประกอบกิจการให้บริการคอมพิวเตอร์(๑๖)การประกอบกิจการสนามกอล์ฟ หรือสนามฝึกซ้อมกอล์ฟ(๑๗)การประกอบกิจการห้องปฏิบัติการทางการแพทย์ การสาธารณสุข วิทยาศาสตร์หรือสิ่งแวดล้อม(๑๘)การประกอบกิจการสักผิวหนัง หรือเจาะส่วนหนึ่งส่วนใดของร่างกาย(๑๙)การประกอบกิจการให้บริการเลี้ยงและดูแลเด็กที่บ้านของผู้รับบริการ(๒๐)การประกอบกิจการให้บริการดูแลผู้สูงอายุที่บ้านของผู้รับบริการ(๒๑)การประกอบกิจการให้บริการสปา อาบน้ำ ตัดขน รับเลี้ยงหรือรับฝากสัตว์ชั่วคราว๑๐.กิจการที่เกี่ยวกับสิ่งทอ(๑)การปั่นด้าย กรอด้าย ทอผ้าด้วยเครื่องจักร หรือทอผ้าด้วยกี่กระตุก(๒)การสะสมปอ ป่าน ฝ้าย นุ่น หรือใยสังเคราะห์(๓)การปั่นฝ้าย นุ่น ใยสังเคราะห์ด้วยเครื่องจักร(๔)การทอเสื่อ กระสอบ พรม หรือสิ่งทออื่น ๆ ด้วยเครื่องจักร(๕)การเย็บ ปักผ้า หรือสิ่งทออื่น ๆ ด้วยเครื่องจักร(๖)การพิมพ์ผ้า และสิ่งทออื่น ๆ(๗)การซัก อบ รีด หรืออัดกลีบผ้าด้วยเครื่องจักร(๘)การย้อม ฟอก กัดสีผ้าหรือสิ่งทออื่น ๆ๑๑.กิจการที่เกี่ยวกับหิน ดิน ทราย ซีเมนต์ หรือวัตถุที่คล้ายคลึง(๑)การผลิตภาชนะดินเผาหรือผลิตภัณฑ์ดินเผา(๒)การระเบิด โม่ บด หรือย่อยหิน ด้วยเครื่องจักร(๓) การผลิตสิ่งของ เครื่องใช้หรือผลิตภัณฑ์อื่น ๆ ด้วยซีเมนต์หรือวัตถุที่คล้ายคลึง(๔)การสะสม ผสมซีเมนต์ หิน ดิน ทราย วัสดุก่อสร้าง รวมทั้งการขุด ตัก ดูด โม่บดหรือย่อย ด้วยเครื่องจักร ยกเว้นกิจการที่ได้รับใบอนุญาตใน ๑๑ (๒)(๕)การเจียระไนเพชร พลอย หิน หรือกระจก หรือวัตถุที่คล้ายคลึง(๖)การเลื่อย ตัด หรือประดิษฐ์หินเป็นสิ่งของ เครื่องใช้ หรือผลิตภัณฑ์ต่าง ๆ(๗)การผลิตชอล์ก ปูนปลาสเตอร์ ปูนขาว ดินสอพอง หรือเผาหินปูน(๘)การผลิตผลิตภัณฑ์ต่าง ๆ ที่มีแร่ใยหินเป็นส่วนประกอบหรือส่วนผสม(๙)การผลิต ตัด บดกระจกหรือผลิตภัณฑ์แก้ว(๑๐)การผลิตกระดาษทราย หรือผ้าทราย(๑๑)การผลิตใยแก้ว หรือผลิตภัณฑ์จากใยแก้ว(๑๒) การล้าง การขัดด้วยการพ่นทรายลงบนพื้นผิวกระจก แก้วหิน หรือวัตถุอื่นใด ยกเว้นกิจการที่ได้รับใบอนุญาตใน ๖ (๕)๑๒.กิจการที่เกี่ยวกับปิโตรเลียม ปิโตรเคมี ถ่านหิน ถ่านโค้ก และสารเคมีต่าง ๆ(๑) การผลิต สะสม บรรจุ หรือขนส่งกรด ด่าง สารออกซิไดซ์หรือสารตัวทำละลาย(๒) การผลิต สะสม บรรจุ หรือขนส่งก๊าซ(๓)การผลิต สะสม กลั่น หรือขนส่งปิโตรเลียมหรือผลิตภัณฑ์ปิโตรเลียม(๔)การผลิต สะสม หรือขนส่งถ่านหิน หรือถ่านโค้ก(๕)การพ่นสี ยกเว้นกิจการที่ได้รับใบอนุญาตใน ๗ (๑)(๖)การผลิตสิ่งของเครื่องใช้หรือผลิตภัณฑ์ด้วยยางเทียม พลาสติก เซลลูลอยด์ เบเกอร์ไลท์หรือวัตถุที่คล้ายคลึง(๗)การโม่ สะสม หรือบดชัน(๘)การผลิตสีหรือน้ำมันผสมสี(๙)การผลิต ล้างฟิล์มรูปถ่ายหรือฟิล์มภาพยนตร์(๑๐)การเคลือบ ชุบวัตถุด้วยพลาสติก เซลลูลอยด์ เบเกอร์ไลท์ หรือวัตถุที่คล้ายคลึง(๑๑)การผลิตพลาสติก เซลลูลอยด์ เบเกอร์ไลท์ หรือวัตถุที่คล้ายคลึง(๑๒)การผลิต หรือบรรจุสารเคมีดับเพลิง(๑๓)การผลิตน้ำแข็งแห้ง(๑๔)การผลิต สะสม ขนส่งดอกไม้เพลิง หรือสารเคมีอันเป็นส่วนประกอบในการผลิตดอกไม้เพลิง(๑๕)การผลิตเชลแล็ก หรือสารเคลือบเงา(๑๖)การผลิต สะสม บรรจุ ขนส่งสารกำจัดศัตรูพืชหรือพาหะนำโรค(๑๗)การผลิต สะสม หรือบรรจุกาว๑๓.กิจการอื่น ๆ(๑)การพิมพ์หนังสือหรือสิ่งพิมพ์อื่นที่มีลักษณะเดียวกันด้วยเครื่องจักร(๒)การผลิต ซ่อมเครื่องอิเล็กทรอนิกส์ เครื่องไฟฟ้า อุปกรณ์อิเล็กทรอนิกส์ หรืออุปกรณ์ไฟฟ้า(๓)การผลิตเทียน หรือเทียนไข หรือวัตถุที่คล้ายคลึง(๔)การพิมพ์แบบ พิมพ์เขียว หรือถ่ายเอกสาร(๕)การสะสมวัตถุหรือสิ่งของที่ชำรุด ใช้แล้วหรือเหลือใช้(๖)การประกอบกิจการโกดังสินค้า(๗) การล้างขวด ภาชนะหรือบรรจุภัณฑ์ที่ใช้แล้วเพื่อนำไปใช้ใหม่หรือแปรสภาพเป็นผลิตภัณฑ์ใหม่(๘)การพิมพ์ เขียน พ่นสี หรือวิธีอื่นใดลงบนวัตถุที่มิใช่สิ่งทอ(๙)การประกอบกิจการท่าเทียบเรือประมง สะพานปลา หรือแพปลา(๑๐)การบรรจุหีบห่อสินค้าโดยใช้เครื่องจักร(๑๑)การให้บริการควบคุมป้องกันและกำจัดแมลง หรือสัตว์พาหะนำโรค(๑๒)การผลิตสิ่งของ เครื่องใช้ หรือผลิตภัณฑ์จากยาง(๑๓)การผลิต สะสม หรือขนส่งไบโอดีเซลและเอทานอลข้อ๘ เมื่อพ้นกำหนดเก้าสิบวันนับแต่วันที่ข้อบัญญัติกรุงเทพมหานครนี้ใช้บังคับห้ามมิให้บุคคลใดประกอบกิจการซึ่งกำหนดให้ควบคุมตามที่กำหนดไว้ในข้อ๗ ในลักษณะที่เป็นการค้า เว้นแต่จะได้รับใบอนุญาตจากเจ้าพนักงานท้องถิ่นหมวด ๒การควบคุมสถานประกอบกิจการที่เป็นอันตรายต่อสุขภาพ ข้อ๙ ให้สถานประกอบกิจการตามข้อ ๗ต้องปฏิบัติให้ถูกต้องตามกฎหมายว่าด้วยการสาธารณสุขเกี่ยวกับการควบคุมสถานประกอบกิจการที่เป็นอันตรายต่อสุขภาพข้อ ๑๐ ผู้ใดประสงค์จะประกอบกิจการตามข้อ ๗ในลักษณะที่เป็นการค้า ให้ยื่นคำขอรับใบอนุญาตตามหมวด๓ ของข้อบัญญัติกรุงเทพมหานครนี้ โดยต้องจัดสถานที่สำหรับประกอบกิจการและดำเนินการให้ถูกต้องด้วยสุขลักษณะดังต่อไปนี้๑.สถานที่นั้นต้องตั้งในบริเวณที่เหมาะสม ไม่มีน้ำท่วมขังและสามารถระบายน้ำออกได้โดยสะดวก๒. ทำทางระบายหรือบ่อพักน้ำซึ่งรับน้ำเสียด้วยวัตถุถาวร มีลักษณะเรียบไม่ซึม ไม่รั่วน้ำไหลได้สะดวก๓. การระบายน้ำต้องไม่ให้เป็นที่เดือดร้อนแก่ผู้ใช้น้ำในทางน้ำสาธารณะหรือแก่ผู้อาศัยใกล้เคียง๔.จัดให้มีการบำบัดหรือการปรับปรุงคุณภาพน้ำเสียหรือกากของเสียตามกฎหมายว่าด้วยโรงงานและกฎหมายอื่นที่เกี่ยวข้อง๕. จัดให้มีแสงสว่างและการระบายอากาศที่เหมาะสมและเพียงพอตามกฎหมายว่าด้วยการคุ้มครองแรงงานกฎหมายว่าด้วยความปลอดภัย อาชีวอนามัย และสภาพแวดล้อมในการทำงานและกฎหมายอื่นที่เกี่ยวข้อง๖.จัดให้มีน้ำสะอาดเพียงพอแก่กิจการนั้น๗.จัดให้มีที่รองรับมูลฝอยและสิ่งเปรอะเปื้อนที่เพียงพอและถูกต้อง ด้วยสุขลักษณะ และจัดสถานที่มิให้เป็นที่อาศัยของสัตว์นำโรค๘. จัดให้มีส้วมที่ถูกต้องด้วยสุขลักษณะจำนวนเพียงพอกับคนที่ทำการอยู่ในสถานที่นั้นตามกฎหมายว่าด้วยการควบคุมอาคารและกฎหมายอื่นที่เกี่ยวข้อง อยู่ในทำเลที่เหมาะสมรวมทั้งกำจัดอุจจาระด้วยวิธีที่ถูกต้องตามหลักสุขาภิบาลและ๙.ปฏิบัติการอื่นใดที่เกี่ยวด้วยสุขลักษณะตามคำสั่งหรือคำแนะนำของเจ้าพนักงานท้องถิ่นและเจ้าพนักงานสาธารณสุขรวมทั้งระเบียบ ข้อบังคับ และคำสั่งของกรุงเทพมหานครข้อ๑๑ ผู้รับใบอนุญาตประกอบกิจการตามข้อ๗ ต้องปฏิบัติเกี่ยวกับการดูแลสภาพหรือสุขลักษณะของสถานที่ที่ใช้ดำเนินกิจการและมาตรการป้องกันอันตรายต่อสุขภาพดังต่อไปนี้๑.ปฏิบัติและจัดสถานที่สำหรับประกอบกิจการนั้นให้ถูกต้องด้วยสุขลักษณะเช่นเดียวกับข้อ๑๐๒.ประกอบกิจการภายในเขตสถานที่ที่ได้รับอนุญาต๓.รักษาเครื่องมือเครื่องใช้ในการประกอบกิจการทุกอย่างให้สะอาดอยู่เสมอ ถ้าวัตถุดิบหรือผลิตภัณฑ์แห่งกิจการนั้นจะใช้เป็นอาหารต้องป้องกันวัตถุดิบหรือผลิตภัณฑ์นั้นให้พ้นจากการปนเปื้อน ฝุ่นละออง แมลงวันสัตว์อื่น ๆ หรือสิ่งอื่นใดที่เป็นอันตรายต่อสุขภาพ๔. จัดให้มีการป้องกันและกำจัดแมลงวัน ยุง หรือสัตว์นำโรคอื่นๆ ให้ถูกหลักสุขาภิบาล๕.ปฏิบัติการทุกอย่างเพื่อการรักษาความสะอาดและป้องกันอันตรายต่อสุขภาพรวมทั้งการป้องกันมิให้เกิดเหตุรำคาญหรือโรคติดต่อ๖.จัดให้มีมาตรการเพื่อความปลอดภัยในการทำงานและไม่เป็นอันตรายต่อสุขภาพของผู้ปฏิบัติงาน๗.ปฏิบัติการอื่นใดที่เกี่ยวด้วยสุขลักษณะตามคำสั่งหรือคำแนะนำของเจ้าพนักงานท้องถิ่นและเจ้าพนักงานสาธารณสุขรวมทั้งระเบียบ ข้อบังคับ และคำสั่งของกรุงเทพมหานครข้อ๑๒ ผู้ประกอบกิจการตามข้อ ๗ในลักษณะที่ไม่เป็นการค้าต้องปฏิบัติให้เป็นไปตามหลักเกณฑ์ที่กำหนดในข้อ ๑๐ และข้อ๑๑ ด้วยหมวด ๓หลักเกณฑ์วิธีการ และเงื่อนไขเกี่ยวกับการขอและการออกใบอนุญาตประกอบกิจการที่เป็นอันตรายต่อสุขภาพ ข้อ ๑๓ ผู้ประสงค์จะประกอบกิจการที่เป็นอันตรายต่อสุขภาพตามข้อ๗ ในลักษณะที่เป็นการค้า ให้ยื่นคำขอรับใบอนุญาตจากเจ้าพนักงานท้องถิ่นณ สำนักงานเขตที่สถานประกอบกิจการตั้งอยู่ในกรณีที่สถานประกอบกิจการเข้าข่ายประเภทหรือขนาดของกิจการที่ต้องมีการรับฟังความคิดเห็นของประชาชนที่เกี่ยวข้องผู้ขออนุญาตต้องปฏิบัติให้เป็นไปตามหลักเกณฑ์ดังกล่าว รวมทั้งหลักเกณฑ์ วิธีการและเงื่อนไขตามที่กฎหมายกำหนดให้ผู้ขออนุญาตจะต้องดำเนินการก่อนการออกใบอนุญาตข้อ๑๔ การขอและการออกใบอนุญาตประกอบกิจการที่เป็นอันตรายต่อสุขภาพและการดำเนินการอื่นที่เกี่ยวข้อง ให้เป็นไปตามแบบท้ายข้อบัญญัติกรุงเทพมหานครนี้ดังต่อไปนี้๑.คำขอรับใบอนุญาตประกอบกิจการที่เป็นอันตรายต่อสุขภาพ ให้ใช้แบบ อภ.๑๒.ใบอนุญาตประกอบกิจการที่เป็นอันตรายต่อสุขภาพ ให้ใช้แบบ อภ.๒๓. คำขอต่ออายุใบอนุญาตประกอบกิจการที่เป็นอันตรายต่อสุขภาพให้ใช้แบบ อภ.๓๔.คำขอเปลี่ยนแปลง ขยาย หรือลดการประกอบกิจการ สถานที่ หรือเครื่องจักรของกิจการที่เป็นอันตรายต่อสุขภาพให้ใช้แบบ อภ.๔๕.ใบอนุญาตให้เปลี่ยนแปลง ขยาย หรือลดการประกอบกิจการ สถานที่หรือเครื่องจักรของกิจการที่เป็นอันตรายต่อสุขภาพ ให้ใช้แบบ อภ.๕๖. คำขอรับใบแทนใบอนุญาตประกอบกิจการที่เป็นอันตรายต่อสุขภาพให้ใช้แบบอภ.๖๗.ใบแทนใบอนุญาตประกอบกิจการที่เป็นอันตรายต่อสุขภาพ ให้ใช้แบบ อภ.๗๘.คำขอโอนการดำเนินกิจการ ให้ใช้แบบ อภ.๘๙.คำขอบอกเลิกการดำเนินกิจการ ให้ใช้แบบ อภ.๙๑๐.บันทึกการตรวจสอบคำขอรับบริการ ให้ใช้แบบ อภ.๑๐๑๑.หนังสือคืนคำขอ ให้ใช้แบบ อภ.๑๑๑๒.หนังสือแจ้งผลการพิจารณา ให้ใช้แบบ อภ.๑๒๑๓.หนังสือแจ้งเหตุล่าช้า ให้ใช้แบบ อภ.๑๓ข้อ๑๕ ให้ผู้มีหน้าที่ในการรับคำขอตรวจสอบคำขอและรายการเอกสารหรือหลักฐานที่ยื่นพร้อมคำขอให้ถูกต้องครบถ้วนหากเห็นว่าคำขอไม่ถูกต้องหรือยังขาดเอกสารหรือหลักฐานใด ให้แจ้งให้ผู้ยื่นคำขอทราบทันทีถ้าเป็นกรณีที่สามารถแก้ไขหรือยื่นเพิ่มเติมได้ในขณะนั้นให้แจ้งให้ผู้ยื่นคำขอดำเนินการแก้ไขหรือยื่นเอกสารหรือหลักฐานเพิ่มเติมให้ครบถ้วนถ้าเป็นกรณีที่ไม่อาจดำเนินการได้ในขณะนั้นให้บันทึกความบกพร่องและรายการเอกสารหรือหลักฐานที่จะต้องยื่นเพิ่มเติมพร้อมทั้งกำหนดระยะเวลาที่ผู้ยื่นคำขอจะต้องดำเนินการแก้ไขหรือยื่นเพิ่มเติมไว้ในบันทึกดังกล่าวด้วยและให้ผู้มีหน้าที่ในการรับคำขอและผู้ยื่นคำขอลงนามไว้ในบันทึกการตรวจสอบคำขอรับบริการตามแบบท้ายข้อบัญญัติกรุงเทพมหานครนี้ข้อ๑๖ ในกรณีที่ผู้ยื่นคำขอไม่แก้ไขเพิ่มเติมคำขอหรือไม่ส่งเอกสารหรือหลักฐานเพิ่มเติมตามที่ผู้มีหน้าที่ในการรับคำขอแจ้งให้ทราบหรือตามที่ปรากฏในบันทึกที่จัดทำตามข้อ๑๕ ให้ผู้มีหน้าที่ในการรับคำขอคืนคำขอให้แก่ผู้ยื่นคำขอพร้อมทั้งแจ้งเหตุแห่งการคืนคำขอเป็นหนังสือให้ทราบด้วยผู้ยื่นคำขออาจอุทธรณ์คำสั่งคืนคำขอตามวรรคหนึ่งภายในระยะเวลาที่กำหนดไว้ตามกฎหมายว่าด้วยวิธีปฏิบัติราชการทางปกครองหรืออาจยื่นคำขอใหม่ก็ได้ข้อ๑๗ การตรวจสอบคำขอและรายการเอกสารหรือหลักฐานที่ยื่นพร้อมคำขอตามข้อ๑๔ เมื่อข้อเท็จจริงปรากฏว่าผู้มีหน้าที่รับคำขอทราบโดยชัดแจ้งในขณะรับคำขอว่าการจัดตั้งสถานประกอบการของผู้ยื่นคำขอขัดต่อหลักเกณฑ์ที่กฎหมายกำหนดและเป็นกรณีที่ไม่อาจดำเนินการแก้ไขได้ให้ผู้มีหน้าที่รับคำขอปฏิเสธคำขอดังกล่าวข้อ๑๘ เมื่อได้ตรวจสอบคำขอครบถ้วนแล้วให้แจ้งกำหนดเวลาที่จะไปตรวจสุขลักษณะของสถานที่กรณีถูกต้องตามหลักเกณฑ์ด้านสุขลักษณะแล้ว ให้เจ้าหน้าที่สรุปเสนอเจ้าพนักงานท้องถิ่นพิจารณาอนุญาตต่อไปกรณีไม่ถูกต้องตามหลักเกณฑ์ด้านสุขลักษณะ ให้แนะนำให้ปรับปรุงแก้ไขด้านสุขลักษณะ และแจ้งให้เจ้าพนักงานท้องถิ่นมีคำสั่งเป็นหนังสือให้ผู้ประกอบการแก้ไขภายในระยะเวลาที่กำหนดข้อ๑๙ เมื่อเจ้าพนักงานท้องถิ่นได้พิจารณาอนุญาตให้ประกอบกิจการที่เป็นอันตรายต่อสุขภาพแล้วให้แจ้งผู้ได้รับอนุญาตทราบภายในเจ็ดวันนับแต่วันที่พิจารณาแล้วเสร็จ เพื่อให้ชำระค่าธรรมเนียมภายในสิบห้าวันนับแต่วันได้รับแจ้งหากพ้นกำหนดดังกล่าวผู้ได้รับอนุญาตไม่ชำระค่าธรรมเนียมให้เจ้าพนักงานท้องถิ่นยกเลิกการอนุญาตนั้นเมื่อครบกำหนดเวลาตามที่ระบุไว้ในคู่มือสำหรับประชาชนตามกฎหมายว่าด้วยการอำนวยความสะดวกในการพิจารณาอนุญาตของทางราชการแล้วหากเจ้าพนักงานท้องถิ่นยังพิจารณาไม่แล้วเสร็จ ให้แจ้งผู้ยื่นคำขอทราบเป็นหนังสือถึงเหตุแห่งความล่าช้าทุกเจ็ดวันจนกว่าจะพิจารณาแล้วเสร็จพร้อมทั้งส่งสำเนาการแจ้งดังกล่าวให้คณะกรรมการพัฒนาระบบราชการทราบทุกครั้งข้อ ๒๐ เมื่อผู้ได้รับใบอนุญาตประสงค์จะขอต่ออายุใบอนุญาตให้ยื่นคำขอต่อเจ้าพนักงานท้องถิ่นพร้อมกับชำระค่าธรรมเนียมตามข้อบัญญัติกรุงเทพมหานครว่าด้วยค่าธรรมเนียมสำหรับการดำเนินกิจการตามกฎหมายว่าด้วยการสาธารณสุขก่อนใบอนุญาตสิ้นอายุไม่เกินเก้าสิบวันเมื่อได้ยื่นคำขอพร้อมกับชำระค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตข้อ ๒๑ การเปลี่ยนแปลงขยาย หรือลดการประกอบกิจการ สถานที่ หรือเครื่องจักร ผู้รับใบอนุญาตจะต้องยื่นคำขอต่อเจ้าพนักงานท้องถิ่นและเมื่อได้รับอนุญาตจากเจ้าพนักงานท้องถิ่นแล้วจึงจะดำเนินการได้ข้อ๒๒ กรณีใบอนุญาตสูญหาย ถูกทำลายหรือชำรุดในสาระสำคัญ ผู้รับใบอนุญาตจะต้องยื่นคำขอต่อเจ้าพนักงานท้องถิ่นเพื่อขอรับใบแทนใบอนุญาตภายในสิบห้าวันนับแต่วันที่ได้ทราบถึงการสูญหายถูกทำลาย หรือชำรุดในสาระสำคัญ พร้อมกับเอกสารการแจ้งความในกรณีที่ใบอนุญาตสูญหายหรือถูกทำลายข้อ ๒๓ เมื่อผู้รับใบอนุญาตไม่ประสงค์จะประกอบการอีกต่อไปให้ยื่นคำขอบอกเลิกการดำเนินกิจการต่อเจ้าพนักงานท้องถิ่นข้อ๒๔ เมื่อผู้รับใบอนุญาตประสงค์จะโอนการดำเนินกิจการให้แก่ผู้อื่นให้ยื่นคำขอต่อเจ้าพนักงานท้องถิ่นและเมื่อได้รับอนุญาตจากเจ้าพนักงานท้องถิ่นแล้วจึงจะดำเนินการได้ข้อ๒๕ การยื่นคำขอตามหมวดนี้อาจดำเนินการผ่านทางสื่ออิเล็กทรอนิกส์แทนการมายื่นด้วยตนเองตามหลักเกณฑ์ วิธีการ และเงื่อนไขที่กรุงเทพมหานครประกาศกำหนดหมวด ๔บทเฉพาะกาล ข้อ๒๖ ผู้รับใบอนุญาตประกอบกิจการใดตามข้อบัญญัติกรุงเทพมหานครว่าด้วยกิจการที่เป็นอันตรายต่อสุขภาพซึ่งถูกยกเลิกและกิจการนั้นจะต้องได้รับใบอนุญาตตามข้อบัญญัติกรุงเทพมหานครนี้ ให้ประกอบกิจการนั้นต่อไปได้เสมือนเป็นผู้ที่ได้รับใบอนุญาตตามข้อบัญญัติกรุงเทพมหานครนี้แล้วแต่เมื่อใบอนุญาตดังกล่าวสิ้นอายุและหากผู้รับใบอนุญาตยังคงประสงค์จะดำเนินกิจการต่อไปให้ยื่นขอต่ออายุใบอนุญาตก่อนใบอนุญาตสิ้นอายุตามข้อ ๒๐ของข้อบัญญัติกรุงเทพมหานครนี้ข้อ ๒๗ ผู้ซึ่งประกอบกิจการใดที่มิได้เป็นกิจการที่ต้องได้รับใบอนุญาตตามข้อบัญญัติกรุงเทพมหานครว่าด้วยกิจการที่เป็นอันตรายต่อสุขภาพซึ่งถูกยกเลิกแต่เป็นกิจการที่จะต้องได้รับใบอนุญาตตามข้อบัญญัติกรุงเทพมหานครนี้ ให้ยังคงประกอบกิจการได้ต่อไปแต่จะต้องยื่นคำขอรับใบอนุญาตภายในกำหนดเวลาเก้าสิบวันนับแต่วันที่ข้อบัญญัติกรุงเทพมหานครนี้ใช้บังคับเมื่อได้ยื่นคำขอแล้วให้ยังคงประกอบกิจการต่อไปได้จนกว่าจะมีคำสั่งไม่อนุญาตข้อ๒๘ บรรดาคำขออนุญาตใด ๆที่ได้ยื่นไว้ก่อนวันที่ข้อบัญญัติกรุงเทพมหานครนี้ใช้บังคับและยังอยู่ในระหว่างการพิจารณาของเจ้าพนักงานท้องถิ่นให้ถือว่าเป็นคำขออนุญาตตามข้อบัญญัติกรุงเทพมหานครนี้ข้อ๒๙ คำสั่งของเจ้าพนักงานท้องถิ่นหรือเจ้าพนักงานสาธารณสุขซึ่งสั่งโดยอาศัยอำนาจตามข้อบัญญัติกรุงเทพมหานครว่าด้วยกิจการที่เป็นอันตรายต่อสุขภาพซึ่งถูกยกเลิกให้ใช้บังคับต่อไปได้เท่าที่ไม่ขัดหรือแย้งกับข้อบัญญัติกรุงเทพมหานครนี้ประกาศณ วันที่ ๑๐ สิงหาคม พ.ศ. ๒๕๖๑พลตำรวจเอกอัศวิน ขวัญเมืองผู้ว่าราชการกรุงเทพมหานคร[เอกสารแนบท้าย]๑.คำขอรับใบอนุญาตประกอบกิจการที่เป็นอันตรายต่อสุขภาพ (แบบ อภ.๑)๒.ใบอนุญาตประกอบกิจการที่เป็นอันตรายต่อสุขภาพ (แบบ อภ.๒)๓.คำขอต่ออายุใบอนุญาตประกอบกิจการที่เป็นอันตรายต่อสุขภาพ (แบบ อภ.๓)๔.คำขอเปลี่ยนแปลง ขยาย หรือลดการประกอบกิจการ สถานที่ หรือเครื่องจักรของกิจการที่เป็นอันตรายต่อสุขภาพ (แบบ อภ.๔)๕. ใบอนุญาตให้เปลี่ยนแปลง ขยาย หรือลดการประกอบกิจการสถานที่ หรือเครื่องจักร ของกิจการที่เป็นอันตรายต่อสุขภาพ (แบบ อภ.๕)๖. คำขอรับใบแทนใบอนุญาตประกอบกิจการที่เป็นอันตรายต่อสุขภาพ(แบบ อภ.๖)๗.ใบแทนใบอนุญาตประกอบกิจการที่เป็นอันตรายต่อสุขภาพ (แบบ อภ.๗)๘.คำขอโอนการดำเนินกิจการ (แบบ อภ.๘)๙.คำขอบอกเลิกการดำเนินกิจการ (แบบ อภ.๙)๑๐.บันทึกการตรวจสอบคำขอรับบริการ (แบบ อภ.๑๐)๑๑.แบบ อภ.๑๑๑๒.แบบ อภ.๑๒๑๓.แบบ อภ.๑๓(ดูข้อมูลจากภาพกฎหมาย)ชญานิศ/จัดทำ๓ เมษายน ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๒๔๕ ง/หน้า ๑๒/๒ ตุลาคม ๒๕๖๑